Π.Α.Κ.Σ. Ολυμπιακός Κεφαλλονιάς

Το Ποδοσφαιρικό Αθλητικό Κοινωνικό Σωματείο Ολυμπιακός Κεφαλλονιάς, επίσης γνωστό και με την ονομασία Ολυμπιακός Αργοστολίου, υπήρξε αθλητικός σύλλογος στην πρωτεύουσα του νησιού. Ιδρύθηκε το 1932,Ευρυδίκη Λειβαδά-Ντούκα, Παγκεφαλληνιακός Γυμναστικός Σύλλογος • Το ταξίδι στον αιώνα, Αργοστόλι 1999 κατά άλλους το 1933έτος που ανέγραφε παλαιότερο έμβλημα  του συλλόγου ή 1934, από μέλη του Παγκεφαλληνιακού ΓΣ. Είχε χρώματα κόκκινο-άσπρο και τις δραστηριότητές του ανέστειλε το 2011 (ή 2012).ΠΑΚΣ Ολυμπιακός Κεφαλ. • Πρόγραμμα αγώνων 2012-13, ιστότοπος Ένωσης Ποδοσφαιρικών Σωματείων Κεφαλληνίας-Ιθάκης (ΕΠΣΚΙ)

 Ιστορία 
Το ποδοσφαιρικό τμήμα ήταν το πρώτο και μάλλον μοναδικό που σχηματίστηκε με την ίδρυση. Εξαιρουμένων δύο αγωνιστικών περιόδων στη Δ' Εθνική, μετείχε στις διοργανώσεις της τοπικής Ένωσης Ποδοσφαιρικών Σωματείων Κεφαλληνίας-Ιθάκης (ΕΠΣΚΙ), της οποίας αποτέλεσε ένα από τα 10 ιδρυτικά μέλη το 1980.Ιστορικό , ιστότοπος ΕΠΣΚΙ Κατείχε τον αριθμό μητρώου 165 στην Ελληνική Ποδοσφαιρική Ομοσπονδία (ΕΠΟ).ΠΑΚΣ Ολυμπιακός Κεφαλ. • Πληροφορίες, ιστότοπος ΕΠΣΚΙ

Οι Μαυρομάτης, Τζιβάνης, Βουτσινάς, Βιτωράτος, Ματθαίος κ.ά στελέχωσαν την ενδεκάδα στον παρθενικό αγώνα της 1ης Ιουνίου 1934 και την ήττα 6-0 από τον Παγκεφαλληνιακό.. Αναφέρεται μάλιστα ότι ο Ολυμπιακός υπήρξε η β' ομάδα εκείνου, ενώ σημειώνεται η διοργάνωση ετήσιου χορού από την έναρξη ακόμα της δράσης του.

Κατά την διάρκεια του Β' παγκοσμίου πολέμου και της Ιταλικής κατοχής, δεν αναφέρεται κάποια δραστηριότητα των συλλόγων της Κεφαλονιάς. Το 1953 ο Ολυμπιακός επανενεργοποιείται –επίσημα– σε φιλική αναμέτρηση με την ομάδα τμήματος του Ελληνικού Στρατού, όταν και νίκησε 2-1. Τη χρονική αυτή περίοδο καταγράφεται ως το μοναδικό ενεργό αθλητικό σωματείο στο νησί. Το 1959, αφότου είχε επανιδρυθεί και ο Παγκεφαλληνιακός, έγινε μία προσπάθεια συνένωσής τους που δεν καρποφόρησε, κατόπιν της οποίας πλήθος μελών του τελευταίου μεταπήδησαν στον Ολυμπιακό.

Από την δεκαετία του '60 μετείχε στη Β' και Γ' κατηγορία της ΕΠΣ Πατρών (έπειτα Αχαΐας) και αργότερα επί μακρόν στην Α' του περιφερειακού πρωταθλήματος της ίδιας (ομάδες εκτός πόλης της Πάτρας).Τάσσος Σταθόπουλος, Αχαϊκό ποδόσφαιρο, εκατόν είκοσι χρόνια (1891-2010), εκδόσεις Γιάννης Πικραμένος, Πάτρα 2010, ISBN 978-968-6628-27-6, σελ. 217 Με την ίδρυση της ΕΠΣΚΙ, ανακηρύχθηκε ο παρθενικός πρωταθλητής της.

Τη αγωνιστική περίοδο 1987-88 αγωνίστηκε στον 3ο όμιλο της Δ' Εθνικής, ενώ την 2010-11 στον αντίστοιχο 6ο, από όπου επίσης υποβιβάστηκε.

 Τίτλοι 
5 Πρωταθλήματα Α' κατηγορίας ΕΠΣΚΙ: 1981, 1983, 1985, 1989, 2010

10 Κύπελλα ΕΠΣΚΙ: 1982, 1983, 1984, 1986, 1987, 1988, 1989, 1990, 2010, 2011 – (πολυνίκης).

 Σημειώσεις 

 Παραπομπές 

 Πηγές 
 Ευρυδίκη Λειβαδά-Ντούκα, Παγκεφαλληνιακός Γυμναστικός Σύλλογος • Το ταξίδι στον αιώνα, Αργοστόλι 1999

Κατηγορία:Αθλητικοί σύλλογοι Κεφαλληνίας-Ιθάκης
Κατηγορία:Ιδρύσεις αθλητικών συλλόγων το 1932
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1932